ફરી હું સપાટી ઉપર આવી ગયો.. બારસાખનો ટેકો મેં છોડી દીધો. ડાઘુની જેમ ઉભો રહી ગયો,પછી જરી કળ વળી, એટલે ઔપચારિક પ્રણામ કર્યા. ગજવામાં હાથ ગયો. યંત્રવત કાંઇક સો-બસ્સો હતા તે ઉંબરા પર મૂકી દીધા. કુઇણાની આંચકા ખાતી પીઠ ભણી જોયું. કોણ જાણે કેમ જરી નમનસરખું થઇ ગયું. કદાચ ના બી કર્યું હોય, પણ મને પોતાને એવું લાગ્યું. એક ક્ષણ ઉભા રહીને વાટ જોઇ. કુઇણો ફરી આ તરફ જુએ છે ? પણ એણે ના જોયું. મને એની તીવ્ર તરસ જાગી.